2002-ben ismét sikerrel vették a selejtező okozta akadályokat. Az első csoportmérkőzésükön Dél-Afrika ellen 2–2-es végeredmény született (a paraguayiak már 2–0-ra is vezettek Roque Santa Cruz és Francisco Arce találataival), Spanyolországtól 3–1-re kaptak ki, végezetül pedig Szlovéniát sikerült legyőzniük ugyanilyen arányban. Menetelésüknek ezúttal Németország vetett véget a legjobb 16 között. A németek Oliver Neuville találatával 1–0-ra nyerték a párharcot.